Minä Youtubaaja – Pelikaista.fi – Tie Parempaan Pelaamiseen\n2.11.2016 27.1.2017 jamppu_fi\t7 Comments\tBattlefield 1, jamppu_fi, vlog\nOlen tehnyt videoita jo yli 20 vuotta, eli jo kauan ennen kuin Youtubea oli olemassakaan. Kun Youtube aloitti toimintansa en oikein uskonut koko juttuun, sillä siihen aikaan videoiden tekeminen oli van harvojen ja valittujen juttu. Itse olin innokas videoharrastaja, mutta tuttavapiirissäni ei ollut ketään muuta, jota asia olisi kiinnostanut edes pätkän vertaa.\nKun ensimmäisiä kertoja kävin Youtubessa ei siellä juuri suomalaista sisältöä ollut. En uskonut konseptin lentävän ollenkaan, sillä kukapa haluaisi tehdä videoita kaiken kansan arvosteltavaksi. Näin jälkikäteen on helppo nauraa itselleen, kuinka tietämätön sitä voikaan olla! Youtube palveluna ei ole muuttunut, vaan maailman Youtuben ympärillä.\nYoutubesta on tullut kaiken kansan ilmiö. Tuubista löytyy yksityisten ihmisten tekemiä sarjoja, elokuvia ja dokumentteja. Ytoutube on muodostanut täysin uuden viihdekanavan, jossa on uudentyyppistä sisältöä, kuten elämäntapakanavat, video blogit eli VLOGit, storytime -videot, my day -videot jne. Youtubesta on muodostunut oma viihteen muotonsa, jolla on merkittävä kultuurinenkin merkitys.\nVaikka olin tehnyt aina videoita tuntui täysin vieraalta ajatukselta laittaa yksityiskäyttöön tarkoitettuja videoita koko maailman katseltaviksi. Videoni liittyivät yleensä erilaisiin juhliin, matkoihin tai tapahtumiin. Pääosissa oli yleensä ystävät ja sukulaiset. Kuka niitä nyt haluaisi katsella ja kuka niissä haluaisi edes esiintyä… Kuten sanottu, maailma on muuttunut.\nOlen ollut elektronisten pelien ystävä niin pitkään kuin niitä on ollut olemassa. Rohkea väite, mutta sen ikäinen, että olen saanut elää tämän teknologian vallankumouksen aivan alusta asti!\nKun tein kanavani 300 tilaajan kunniaksi Q&A videon, missä yleisö sai kysyä minulta mitä tahansa, melkein pelkäsin, että joku kysyy mikä oli ensimmäinen TV-pelini. Olisin joutunut vastaamaan PONG! Vanhemmat lukijat varmaan tietävät mikä PONG on, mutta muille voin kertoa, että se oli se ensimmäinen TV-peli, jossa pyöritettävällä ohjaimella ohjattiin TVn ruudulla mailaa, jolla yritettiin estää neliön muotoista palloa karkaamasta mailan ohi.\nMuistan kuinka joskus 70-luvun puolivälissä vanhempani toivat tuon ihmelaitteen tuliaisiksi Lontoon-matkaltaan. Moista ei oltu ennen nähty. Laite oli tosi kovassa käytössä koko perheen turnauksissa. En muista enää laitteen merkkiä, mutta laite oli niin vaikuttava pienen pojan silmissä, että sen ulkomuoto on palanut lähtemättömästi muisini harmailla soluille. Pienellä googlauksella löysin tuon nimenomaisen oranssin ihmelaitteen. Kun katselen tuon laitteen kuvaa mieli täyttyy omituisesta mielihyvän tunteesta 😉\nPeliurani jatkui 70-luvun loppupuolella ensimmäisen ”käsikonsolin” merkeissä. Pelasin tämän Merlin -nimisen käskonsolin melkein puhki. Laite oli ilmiömäinen. Siinä oli useita erilaisia pikku pulmapelejä, jotka kaikki liittyivät laitteen valoihin ja/tai ääniin.\nLempipelini oli logiikkapeli, jossa nappeja painelemalla piti saada aikaiseksi tilanne jossa vain laitimmaiset ledit palavat muodostaen neliön. Peli arpoi erilaisia alkutilanteita ja nappien painallukset aina vaikuttivat tiettyihin ympärillä oleviin valoihin 0/1 periaatteella – eli ne ledit jotka paloivat sammuivat ja ne jotka eivät palaneet syttyivät. Kuulostaa ehkä typerältä, mutta pienelle pojalle tuo ongelman ratkonta oli mitä oivallisinta ajanvietettä.\nHyvin alkanut peliura jatkoi sitten ensimmäisen ”oikean” TV-pelikonsolin Mattel Intellivisionin kautta ensimmäisiin tietokoneisiin. Jotenkin minulta jäi väliin tuo kuuluisien pelikonsolien tuleminen. Murrosikä vei mietteet muihin asioihin ja minulta jäi kokematta Nintendon menestyskonsolien aikakausi.\nAivan ensimmäinen tietokoneeni oli Sharp MZ-721, joka ei pelillisesti ollut merkittävä. Sille nimittäin ei ollut nimeksikään pelejä, joka oli siinä mielessä hyvä asia, että jouduin opettelemaan ohjelmoimaan päästäkseni pelaamaan! Opettelin pienen pojan innolla sen verran kovaksi koodaajaksi, että voitin tekemälläni pelillä rahapalkinnon ohjelmointikilpailussa. Voittorahoilla sain ostettua kunnollisen pelikoneen, joka oli tietysti Commondore-64.\nTuosta C-64 ajasta riittäisi kerrottavaa vaikka pienen kirjan verran, mutta säästän vähän palstatilaa ja jätän ne tarinat toiseen kertaan. Seuraava looginen askel olikin PC-pelaaminen, joka alkoi 80-luvun loppupuolella.\nLöysin Youtuben uudestaan oikeastaan aika myöhään, kun törmäsin joihinkin peliaiheisiin videoihin vähän vahingossa. BF3 aikoihin oli tuubissa monia isoja nimiä, jotka tekivät vallan mainioita videoita miltei yksinomaan Battlefield 3:sta.\nVähän reilu kolme vuotta sitten, kun Battlefield 4 oli juuri tuloillaan oivalsin, että voisin yhdistää peli- ja videoharrastukseni Youtuben pelikanavaksi. Tästä ajatuksesta sai alkunsa Jamppufi kanava.\nPohdin pitkään millä näkökulmalla lähtisin videoita tekemään. Lähtökohtaisesti tiesin, että kanavani olisi pääasiassa Battlefield-kanava, koska se on SE mun peli. Tein hieman empiiristä tutkimusta millaista sisältöä tuubiin kannattaisi tehdä.\nMaailma on pullollaan erilaisia youtubettajia. Suomen tubekultuuri on kuin suomen koko markkina – tosi suppea. Maailmalla bäfätuubaajia on yllin kyllin, mutta suomalaista bäfäsisältöä oli tuubissa tosi vähän. BF4:n ilmestymisen aikoihin aktiivisimmat suomalaiset BF3 tuubaajat olivat lopettaneet videoiden tekemisen kokonaan!\nEnsimmäinen videoni oli uutiskatsaus-tyyppinen reportaasi tulevan BF4 pelin mahdollisista ominaisuuksista. Tässä vaiheessa minulla ei ollut vielä videokaappauslaitteita ja video koostuikin netissä löytyneistä videopätkistä ja omasta naamastani. Se mikä omaperäisestä videomateriaalista jäi vajaaksi korvasin sitäkin suuremmalla määrällä faktaa ja spekulaatiota. Tietopohjaisista asiavideoista muodostuikin nopeasti kanavani selkäranka. Matkan varrella tuli kokeiltua muunlaisiakin videoita, mutta aina sopivan päivityksen tai muun bäfä uutisen ilmaantuessa palasin asialinjalle.\nKyllä Suomessa bäfä pelaajia riittää, jotka katsovat videoitani\nYlläoleva otsake on vain puoliksi totta. Battlefield pelit ovat aina olleet suosittuja Suomessa ja suomalaisia pelaajia näyttää edelleen olevan paljon. Tuossa jälkimmäisessä osassa otsikkoa olin väärässä – he eivät nimittäin videoitani katselleet.\nYoutube ”kärsii” google-syndroomasta. Tuubissa haku tuo kärkeen aina ne jotka joilla on enemmän tilaajia tai videoilla katselijoita. Aloittavan tuubaajan on todella vaikea päästä hakutuloksiin ollenkaan.\nJos tänään laitan youtube hakuun vaikka ”BF4 suomi” niin pääsen sentään jo ensimmäiselle tulossivulle, mutta tuubikanavani alkutaipaleella ei videoita tahtonut löytää vielä kuin vasta jotakin aivan häntäpäästä. Saa siinä sitten tilaajia ja katsojia, kun kukaan ei löydä videoitasi.\nTästä muna-kana ilmiöstä on todella vaikeaa päästä eroon. Paras vinkki minkä sain oli toiselta suomalaiselta tuubaajalta, Puskasissi: ”Postaa videoitasi mahdollisimman monelle foorumille näkyvyyden lisäämiseksi.” Tein työtä käskettyä ja pikku hiljaa yksittäisiä tilaajia alkoi kanavalle tulla.\nEnsimmäisen sadan tilaajan täyttymistä sain odottaa 55 videon ja yli vuoden ajan. Alusta alkaen olen tehnyt videoita omaksi ilokseni. Jos niille löytyy muitakin katsojia niin se on vaan plussaa. Tässä vaiheessa en enää jaksanut sen kummemin laskea tilaajia vaan keskityin pienen, mutta laadukkaan tilaajakuntani kanssa spekuloimaan eriaisia pelillisiä aiheita videoiden kommenteissa.\nTuo näkyvyyden muna-kana-ilmiö alkaa vähitellen toimimaan edukseni. Tilaajamäärän kasvaminen ei ole enään ollut lineaarista. Uudet videoiden katselijat lisäävät lisää näkyvyyttä, joka tuo taas lisää katsojia. Seuraava rajapyykki tube-urallani onkin tuhannen tilaajan merkipaalu. Sinne on toki vielä matkaa, mutta sen saavuttaminen tuntuu tässä vaiheessa jo ihan realistiselta.\n100 videon tähden\nTein vajaa viikko sitten kanavani sadannen videon. Kyseessä oli yksi kolmivuotisen tube-urani merkittävimmistä tapahtumista. Halusin tehdä jotakin erikoista – erilaista tapahtuman kunniaksi. Aiheiden keksiminen tuollaisiin erikoisjaksoihin on aina yhtä haastavaa. 300 Subbaajan kohdalla olin tehnyt Q&A videon, mitä ihmettä keksisin nyt?\nYksi tilaajistani ehdotti, että tekisin vlogin omasta päivästäni. Ajatus tuntui aluksi vähän vieraalta, mutta jotakin erilaistahan tässä haettiin.\nMinä en itse yleensä mitään vlogeja ja muita paljon kattele. Se teki oman vlogin tekemisestä vähän haasteellista, mutta tulipahan sellainenkin tehtyä! Palaute on ollut niin positiivista, et ehkä tästä tulee tapa! Unohtakaa asiavideot bäfästä, mä alan paukuttaa videota mun poliittisista mielipiteistä XD\nSaanko esitellä Jampun päivä\n← Bethesda vaikeuttaa ennakkoarvostelujen työstämistä\nBattlefied 1 päivittyy nopeasti →


Taidetta ja designvalaisimia ylellisessä töölöläiskodissa: katso kuvat! - Dekolehti.fi\nTaide ja designvalaisimet kruunaavat ylellisen töölöläiskodin – katso kuvat ja nappaa vinkit taidehankintoihin\nIiron ja Tapanin mielestä vähän on tarpeeksi ja suuri on kaunista. Pelkistetyssä kodissa designvalaisimet ja taide saavat ansaitsemansa huomion.\nAsukkaat: Muotikaupan ammattilainen Iiro ja asiantuntijalääkäri Tapani.\nKoti: 88-neliöinen kaksio vuonna 1914 rakennetussa kerrostalossa Helsingin Töölössä.\nMiten päädyitte tähän asuntoon?\nIiro: ”Ovessa lukee jo teidän nimet”, tokaisi tuttu kiinteistönvälittäjä 10 vuotta sitten, kun etsimme vuokra-asunnon tilalle omistusasuntoa tiukoin kriteerein.\nHalusimme kodin Töölöstä, tarkasti rajatulta alueelta ja mieluiten 1900-luvun alkupuolella rakennetusta talosta.\nIhastuimme tämän asunnon erkkeri-ikkunoihin, isoon keittiöön sekä pohjaratkaisuun, jossa ei ole hukkaneliöitä.\nErilaiset kaari- ja erkkeri-ikkunat ovat kodin kruunuja, joihin Iiro ihastui ensinäkemältä. Sohvat ja marmorinen pöytä ovat italialaisen Minottin. Sohvan yläpuolella on Kuutti Lavosen teos. Nepalilainen villa-silkkimatto sitoo oleskeluryhmän kauniisti yhteen.\nIiro (vas.) ja Tapani etsivät kymmenen vuotta sitten vuokra-asunnon tilalle omistusasuntoa erittäin tiukoin kriteerein.\nIiron ja Tapanin kodissa ei ole sijaa turhalle tavaralle. Jokaisen hankinnan kohdalla mietitään, kuinka se sopii kokonaisuuteen. Valintatilanteessa päädytään mieluummin harvoihin isoihin asioihin kuin pikkuesineiden runsauteen.\nDesignvalaisimissa Iiroa kiehtoo niiden veistoksellisuus. Tanskasta käytettynä hankittu hämähäkkimäinen Dear Ingo -valaisin on Iiron valinta, jolle Tapani lämpeni hitaasti.\nIiron ja Tapanin koti sijaitsee kuusikerroksisen talon toisessa kerroksessa. Sisäänkäynnin vieressä on ovi, josta palvelijalla on aikoinaan ollut kulku keittiöön. Keittiöremontin yhteydessä ovi poistettiin käytöstä.\nLue myös: Nuoripari remontoi jugendtaloon avaran kodin: nerokas työtilaratkaisu tuo lisää tilaa\nIiro: Kunnioitamme talon arkkitehtuuria ja henkeä. Olemme säilyttäneet kodin tunnelman kannalta oleellisia yksityiskohtia, kuten alkuperäiset väliovet ja eteisen kaapit.\nKodissamme ei ole sijaa turhalle tavaralle. Kun hankimme jotakin, mietimme, kuinka yksittäinen asia tai esine sopii kokonaisuuteen. Kiinnitän huomiota mittasuhteisiin. Valitsen mieluummin isoja asioita kuin paljon pieniä esineitä. Se tuo kotiin selkeyttä ja levollisuutta.\nTapani: Yksinkertainen muotokieli viehättää molempia. Kotoamme löytyy paljon italialaista suunnittelua.\nMillainen työnjako teillä on sisustamisessa?\nTapani: Luotan täydellisesti Iiroon. Hänellä on huippuhyvä maku, kyky hahmottaa kokonaisuuksia ja tarkka värisilmä. Hän vastaa kotimme värimaailmasta, syystäkin. Kun valitsin olohuoneeseen seinien värin, jouduimme marssimaan maalikauppaan heti seuraavana päivänä.\nIiro: Meillä on samanlainen sisustustyyli. Ennen kuin muutimme yhteen, meillä oli kodeissamme lähes identtiset kalusteet. Erimielisyyksiä tulee todella harvoin.\nNoin 10 vuotta sitten remontoitu keittiö on kovassa käytössä, sillä Iiron ja Tapanin mielestä kotona saa parasta ruokaa. Korkeakiiltoiset ovet sekä kivitaso ovat olleet hyviä, ajattomia valintoja. Kaapin ovien taakse kätkeytyy kodinkoneiden lisäksi myös pyykinpesukone. Saksiristikko-riippuvalaisin on Serien Lightingin Zoom.\nTurkoosi välitila tuo vaaleaan keittiöön kontrastia ja särmää. Tapani haaveili jo opiskeluaikana valurautaisesta teepannusta, mutta sai haaveen toteutettua vasta muutama vuosi sitten.\nKeittiön päädyssä oleva entinen palvelijanhuone toimii kirjastona ja työtilana. Umpipuulla mittojen mukaan teetetty kirjahylly hyödyntää tehokkaasti seinätilan. Sympaattisen Bumling-kattovalaisimen Tapani on perinyt vanhemmiltaan.\nMistä saatte inspiraatiota sisustamiseen?\nIiro: Havainnoin paikkoja ja tiloja, joissa käymme. Kun näen jotain mielenkiintoista, otan valokuvan ja tallennan sen kuvapankkiin. Kotimme vastaa vuosien saatossa kertynyneen kuvakollaasin fiilistä, tyyliä ja värimaailmaa.\nTapani: Arkkitehtuuri ja muotoilu kiinnostavat meitä kumpaakin. Matkoilla tykkäämme käydä designmuseoissa ja näyttelyissä. Viimeksi olemme käyneet Milanon triennaalissa ja Venetsian arkkitehtuuribiennaalissa. Designliike Nordiska Galleriet Tukholmassa on yksi innoituksen lähde. Olen käynyt siellä 19-vuotiaasta saakka ihailemassa designklassikoita.\nMiten hankitte kotiinne taidetta?\nTapani: Joskus ihastumme johonkin teokseen ja etsimme sille paikan. Toisinaan taas haemme taideteosta varta vasten tietylle paikalle.\nKun etsimme ruokailuryhmän ympärillä oleville seinille taidetta, selasin netissä taidelainaamon valikoimaa, kunnes löysin taiteilijan, jonka työt miellyttivät. Sen jälkeen saimme maalauksia kotiin sovitettavaksi. Tällä tavalla kaksi Sami Korkiakosken teosta on päätynyt kotimme seinille.\nItse idea ruokapöytää ympäröivistä teoksista tuli taidemaalari Mark Rothkon Four Seasons -hotellille tekemistä teoksista, jotka ovat nyt nähtävillä Tate Modern -museossa Lontoossa.\nIiro: Pidämme molemmat taiteesta. Meillä kummallakin on aina ollut taidetta kotona. Taide on pysyvä osa kotiamme, mutta teokset saattavat vaihtua.\nOnko joku tietty teos merkityksellinen, miksi?\nTapani: Ruokailutilassa oleva Marjatta Tapiolan taideteos Minotaurus ja vihreä pöllö on lempiteokseni. Sen voimakkuus ja värit puhuttelivat. Hullaannuin maalaukseen taidegalleriassa niin, että päätin sijoittaa putkiremonttia varten säästetyt rahat tauluun.\nIiro ja Tapani ovat perineet lapsuudenkodeistaan juhlien järjestämisen taidon. Tarvittaessa Skannosta hankitun pyöreän ruokapöydän ympärille mahtuu jopa kymmenen BoConceptista hankittua tuolia. Seinällä oleva taideteos on Marjatta Tapiolan.\nMihin asioihin panostatte kodissanne erityisesti?\nIiro: Kodissa pitää harmonian lisäksi olla katseenvangitsijoita. Meillä niitä ovat taiteen ohella designvalaisimet, jotka ovat oikeastaan taideteoksia nekin. Muotoilun lisäksi arvostan valaisimissa toiminnallisuutta.\nMitkä ovat parhaat onnistumiset kotinne sisustuksessa?\nIiro: Kun muutimme, kaikissa huoneissa oli lasikuitutapetti, joka ei mielestämme sopinut tämän aikakauden asuntoon. Tapani tasoitti seinät. Se ikään kuin palautti seinät alkuperäisten kaltaisiksi kiviseiniksi.\nVisuaalisesti hyvä ratkaisu oli piilottaa television katseluun liittyvä tekniikka sohvan alle. Tämä oli asia, jonka huomioimme, kun valitsimme uutta sohvaa.\nTapani: Makuuhuoneen ja olohuoneen välissä olevat pariovet aukesivat aiemmin olohuoneeseen. Kun vaihdoimme ovien aukeamissuuntaa, olohuoneen kalustaminen helpottui. Muutoksen ansiosta saimme myös oven taakse jääneen seinätilan vapaaksi taiteelle.\nYksi pieni, mutta merkittävä asia oli kätkeä johdot listojen taakse. Se rauhoittaa ja viimeistelee kodin ilmeen.\nEteisaulan katseenvangitsija on Heikki Alitalon värikäs maalaus. Foscarinin elegantti Caboche-kattovalaisin on hankittu Nostra Forma -nettikaupasta.\nIiron ja Tapanin sisustustyyli tuo mieleen sanat moderni, italialainen ja minimalistinen. Makuuhuoneen nahkainen, käsintehty ja kasviväreillä värjätty Dario Alfonsin Tripolina-tuoli on suunniteltu alun perin metsästysretkille. Tuoli on tuliainen Roomasta.\nSängyn yläpuolella olevat virolaisgraafikko Evi Tihemetsin teokset Iiro on hankkinut aikoinaan Tallinnasta. Linjakas pöytävalaisin on italialaisen Vico Magistretin suunnittelema Atollo. Näyttävä kattovalaisin on Nemon Crown Plana Mega.\nMistä hankinnasta haaveilette?\nIiro: Uudesta taulusta. Eräästä taidenäyttelystä on jäänyt mieleen upea, lähes viisi metriä leveä valokuvateos. Makuuhuoneeseen nykyisten kahden taulun paikalle olisi hienoa saada jotakin yhtä suurta ja vaikuttavaa.\nTapani: Kodissamme olisi paikka vielä yhdelle designvalaisimelle, sillä makuuhuoneen lepakkotuoli kaipaisi kaveriksi lukulamppua.\nJuttu on ilmestynyt Dekossa 3/2019.\nNäin hankit taidetta\nLainaa taideteoksia kotiin, jotta näet, miten teos todellisuudessa istuu kotiisi ja sille aiotulle paikalle.\nAnna teokselle riittävästi tilaa, jotta se pääsee kunnolla oikeuksiinsa\nValitse rohkeasti taulu, joka miellyttää silmää. Jos kyllästyt, muista, että taide voi muuttua ja elää kodissa samaan tapaan kuin sisustuskin. Laittamalla vanhan teoksen kiertoon saat tilaa uudelle.\nNuorenparin tunnelmallinen kaksio Kaivopuistossa: ”Kotimme pääsi oikeuksiinsa tummasävyisenä”\nAvainsanat design kodit sisustus


Etusivu > Tilastot > Työvoimakustannusindeksi > 2021 > 3. vuosineljännes > Yksityisen sektorin tehdyn työtunnin kustannus nousi heinä-syyskuussa 4,2 prosenttia edellisvuodesta\nTuorein julkaisu: Työvoimakustannusindeksi 2021, 4. vuosineljännes\nYksityisen sektorin tehdyn työtunnin kustannus nousi heinä-syyskuussa 4,2 prosenttia edellisvuodesta\nTilastokeskuksen mukaan yksityisen sektorin työvoimakustannukset nousivat vuoden 2021 heinä-syyskuussa 4,2 prosenttia verrattuna edellisvuoden vastaavaan ajankohtaan. Kausitasoitetut työvoimakustannukset nousivat vuoden 2021 heinä-syyskuussa 3,2 prosenttia vuoden takaisesta. Vuoden 2021 kolmannella neljänneksellä työpäiviä oli 66 eli saman verran kuin vuoden 2020 vastaavana ajankohtana.\nYksityisellä sektorilla työvoimakustannukset ilman kertaluonteisia palkkaeriä, kuten tulospalkkioita, nousivat 4,4 prosenttia vuoden 2021 heinä-syyskuussa edellisen vuoden vastaavasta neljänneksestä.\nValtiosektorilla tehdyn työtunnin kustannukset nousivat vuoden 2021 heinä-syyskuussa 5,4 prosenttia verrattuna edellisvuoden vastaavaan ajankohtaan. Ilman kertaluonteisia palkkaeriä kustannukset nousivat 5,3 prosenttia. Kausitasoitetut työvoimakustannukset nousivat 5,1 prosenttia.\nKuntasektorilla tehdyn työtunnin kustannukset nousivat 3,0 prosenttia vuoden 2021 heinä-syyskuussa verrattuna edellisvuoden vastaavaan ajankohtaan. Ilman kertaluonteisia palkkaeriä kustannukset nousivat 3,7 prosenttia. Kausitasoitetut työvoimakustannukset nousivat 2,8 prosenttia.\nYksityisellä ja kuntasektorilla kustannusten kasvu johtuu pääosin siitä, että ennakonpidätyksen alaiset palkat ja palkkiot ovat kasvaneet enemmän kuin tehdyt tunnit. Myös valtiosektorilla ennakonpidätyksen alaiset palkat ja palkkiot ovat kasvaneet, tehdyn työtunnin kustannuksia nostaa lisäksi tehtyjen tuntien määrän väheneminen.\nTyövoimakustannusten vuosimuutos toimialan (TOL 2008) ja sektorin mukaan, 3. vuosineljännes 2021\nB-S Yhteensä, yksityinen sektori 4,2 4,4 3,2\nB-E Teollisuus 4,8 4,6 3,6\nF Rakentaminen 2,6 4,1 2,2\nG-N Yritystalouden palvelualat 5,0 5,3 4,6\nJ-R Valtio 5,4 5,3 5,1\nD-S Kunta 3,0 3,7 2,8\nTehdyn työtunnin kustannus nousi teollisuuden toimialoilla (B-E) 4,8 prosenttia heinä-syyskuussa 2021 verrattuna edellisen vuoden vastaavaan ajankohtaan. Yritystalouden palvelualoilla (G-N) kustannukset nousivat 5,0 prosenttia ja rakentamisen toimialalla (F) 2,6 prosenttia.\nTeollisuuden toimialoista tehdyn tunnin kustannukset nousivat vuoden 2021 kolmannella neljänneksellä metalliteollisuudessa 5,7 prosenttia, elintarviketeollisuudessa 4,1 prosenttia, metsäteollisuudessa 3,6 prosenttia ja kemianteollisuudessa 2,2 prosenttia. Palvelualoilla suurin tehdyn tunnin kustannusten nousu, 5,3 prosenttia, oli rahoitus- ja vakuutustoiminnan alalla ja pienin, 1,8 prosenttia, informaation ja viestinnän alalla.\nKausitasoitettu tehdyn työtunnin kustannus nousi teollisuuden toimialoilla (B-E) 3,6 prosenttia. Yritystalouden palvelualoilla (G-N) kustannukset nousivat 4,6 prosenttia ja rakentamisen toimialalla (F) 2,2 prosenttia heinä-syyskuussa 2021 verrattuna edellisen vuoden vastaavaan ajankohtaan.\nTeollisuuden toimialoista kausitasoitettu tehdyn työtunnin kustannus nousi metalliteollisuudessa 5,2 prosenttia, elintarviketeollisuudessa 3,2 prosenttia, metsäteollisuudessa 2,6 prosenttia ja kemianteollisuudessa 2,0 prosenttia heinä-syyskuussa 2021 edellisvuoden vastaavasta ajankohdasta. Yritystalouden palvelualoista kausitasoitetut kustannukset nousivat rahoitus- ja vakuutustoiminnan alalla 2,2 prosenttia ja informaation ja viestinnän alalla 1,3 prosenttia.\nLisätietoja: Pekka Haapala 029 551 3460, Tuomas Lahti 029 551 3299, Katri Lepikkö 029 551 3233, tvkindeksi@stat.fi\nLiitetaulukko 1. Työvoimakustannukset, työvoimakustannusindeksi 2016=100 (9.12.2021)\nLiitetaulukko 2. Työvoimakustannukset, prosenttimuutoksia, työvoimakustannusindeksi 2016=100 (9.12.2021)\nLiitetaulukko 3. Työvoimakustannukset ilman kertaluonteisia palkkaeriä, työvoimakustannusindeksi 2016=100 (9.12.2021)\nLiitetaulukko 4. Työvoimakustannukset ilman kertaluonteisia palkkaeriä, prosenttimuutoksia, työvoimakustannusindeksi 2016=100 (9.12.2021)\nLiitetaulukko 5. Kausitasoitettu työvoimakustannusindeksi 2016=100 (9.12.2021)\nLiitetaulukko 6. Kausitasoitetut työvoimakustannukset, prosenttimuutoksia, työvoimakustannusindeksi 2016=100 (9.12.2021)\nLiitetaulukko 7. Toimiala 2008 (9.12.2021)\nLaatuseloste: Työvoimakustannusindeksi (9.12.2021)\nTietojen tarkentuminen (9.12.2021)\nISSN=1798-3568. 3. vuosineljännes 2021. Helsinki: Tilastokeskus [viitattu: 28.5.2022].


Miksi saamelaiskäräjien kanssa ei neuvotella? | Mielipide | HS\nMiksi saamelaiskäräjien kanssa ei neuvotella?\nSuomen hallitus uskoo voivansa pallotella Saamenmaan omistusta sinne sun tänne, kuulematta saamelaisia.\nSaamelaisten kansallislaulu päättyy sanoihin Sámieatnan sámiide eli Saamenmaa saamelaisille. Kaikki metsähallituslain uudistuksen maa-alueiden tasesiirrot koskevat vain ja ainoastaan saamelaisaluetta, mutta asian ei katsota koskevan saamelaisia sen vertaa, että saamelaiskäräjien kanssa käytäisiin asiasta neuvotteluja.Suomen valtion maanomistus saamelaisalueella pohjautuu tulkintaan, etteivät poronhoito, kalastus ja keräily ole olleet tarpeeksi ”tehokkaita” maankäyttömuotoja luomaan omistusoikeutta maihin ja vesiin. Näiden alueiden siis tulkitaan olleen omistajattomia alueita, latinaksi Terra nullius, jolla siirtomaapolitiikkaa on perusteltu ympäri maailmaa.Toinen perustelu siirtomaavallalle on, ettei alueen alkuperäinen kansa ole tarpeeksi edistynyttä, eikä näin ollen kykene päättämään omista asioistaan ja tarvitsee sivistyneemmän kansan ohjausta pärjätäkseen maailmassa. Saamelaisten ei koeta kykenevän itse päättämään elinkeinoihinsa, koulutukseensa tai maidensa hallintaan liittyvistä asioista – parempi siis antaa suomalaisten hoitaa ne.Suomi ei ole minun isänmaani. Saamelaisten maa on Sápmi eli neljän valtion kesken jaettu Saamenmaa. Suomen hallitus uskoo voivansa pallotella Saamenmaan omistusta sinne sun tänne, kuulematta saamelaisia. Siinä saavat kansainväliset ihmisoikeussopimukset kyytiä.Aslak Holmbergkorkeakouluopettaja ja saamelaiskäräjien jäsenUtsjoki


Leikkaukset aitasivat uuden puutarhan | Helsingin yliopisto\nLeikkaukset aitasivat uuden puutarhan\nTiede uudistui lapio kourassa. Puutarha ja museot avaavat tutkimusta kaikenikäisille.\nTeksti on julkaistu Yliopisto-lehden numerossa Y/04/16.\nKirjoitin tähän lehteen jutun Kaisaniemen kasvitieteellisen puutarhan uudistuksesta. Sen yhteydessä minun oli tarkoitus kertoa myös opetuspelistä, jota puutarhaan on kehitetty. Haastattelu suunnittelijan kanssa oli jo sovittu, ja peli kuulosti erittäin kiinnostavalta.\nHaastattelua edeltävänä päivänä sain pysäyttävän peruutusviestin. Irtisanomiset olivat tehneet pahaa jälkeä Luonnontieteellisessä keskusmuseossa Luomuksessa, johon kasvitieteellinen puutarhakin kuuluu. Näyttelytiimistä kolmannes oli joutunut lähtemään, ja kaikki kunnianhimoiset suunnitelmat on pantu jäihin. Ei enää uusia näyttelyitä, ei opetuspelejä lapsiperheille eikä koululaisille.\nNäin leikkaukset tekevät tuhoaan yliopistossa. Ne eivät iske ainoastaan nykyiseen toimintaan, vaan myös uusiin suunnitelmiin ja ideoihin, sanalla sanoen tulevaisuuteen.\nNäyttelytoiminnan kuihtuminen on erityisen surullista siksi, että sen kautta tiede on avautunut hauskasti ja ymmärrettävästi kaikenikäisille kävijöille sekä Luomuksen puutarhoissa että Luonnontieteellisessä museossa. Tutkimus on niin hieno juttu, että on todella sääli, jos sitä ymmärtävät vain tutkijat.\nOnneksi kasvien evoluutiota esittelevä puutarha ehdittiin toteuttaa, ennen kuin maan hallitus oksasaksineen kävi päälle. Ikävämpi juttu on, ettei yleisö pääse tutustumaan siihen ainakaan vielä. Toistaiseksi puutarha on aidattuna ja ilman opasteita.\nPuutarhan uudistus toimii vertauskuvana tieteelle, joka ei ole pysyvää, vaan jatkuvasti muuttuvaa. Kasvien entinen ryhmittely oli muuttunut vanhanaikaiseksi, kun genetiikka paljasti ”uudet” sukulaiset. Niinpä tutkijat luopuivat vanhoista käsityksistään ja siirsivät kasvit uusiin paikkoihin. Puutarhassa tämä tehtiin aivan kirjaimellisesti lapio kourassa.\nSamanlaista joustavuutta luopua monista huonoista ideoista toivoisi poliitikoilta. Hallitus onkin kunnostautunut päätöstensä peruuttamisessa. Ehkä myös koulutusleikkauksia kannattaisi harkita vielä kerran?


Tomcat - Last Time Baby - FSnordic.net\nTomcat - Last Time Baby\nAuthor Topic: Tomcat - Last Time Baby (Read 959 times)\n« on: 24.04.12, 19:22 »\n17.6.2005, kello 5.00 aurinko nousee Kuwaitissa (OKBK). Lentäjä luutnantti Apple ja RIO So Bad potkivat renkaita ja nousevat koneeseen. Aamun lento vie Irakiin suorittamaan CAS:ia (Close Air Support)...\nVasen moottori herää. ATIS antaa ilmanpaineeksi 2991.\nRullataan kiitotielle 15L, reittiä E12, E8 ja E1.\nKello 05.10 renkaat irtoavat maasta.\nKohti asemaa KUA (115.50) suuntaan 345.\nKello 05.55 radio sylkee ilmoille hätäkutsun; Bagdadissa on joukko Amerikkalaissotilaita jäänyt piiritetyksi. 10 haavoittunut, 10 kuollut. Buster, buster!\nKymmenen minuuttia myöhemmin F-14 kaartaa tulitaistelun yllä. Valojuovat viuhuvat koneen ympärillä.\nMaster arm ja A-G -mode valittu, Gun Cross vanhan koulun päälle, kaksi sekunnin sarjaa... radio hiljentyy hetkeksi. Luodit osuivat kohteeseen. Vielä kaksi kaartoa ja kaikki 550 ammusta on käytetty.\nVihollisen tulitus on lakannut. Alkaa matka kohti etelää, kotikenttää. Ilma on muuttunut pilvisemmäksi, turbulenssi vatkaa konetta, RIO So Bad joutuu turvautumaan matkapahoinvointipussukkaan.\nKaarretaan kohti kiitotietä 15L\n« Last Edit: 17.05.12, 17:07 by Mikko Kärkkäinen »\nRe: Tom Cat - Last Time Baby\n« Reply #1 on: 25.04.12, 08:24 »\nOtsikon perusteella päättelin aluksi että Tomcatille käy huonosti mutta olihan siellä onnellinen loppu


Jettan päiväkirja | Yläkokon Foorumi\nJettan päiväkirja Sept 18, 2016 15:33:20 GMT 1 Salome likes this\nPost by Lydia on Sept 18, 2016 15:33:20 GMT 1\nJettan päiväkirja Sept 18, 2016 18:13:38 GMT 1 Salome, Merida, and 1 more like this\nPost by Lydia on Sept 18, 2016 18:13:38 GMT 1\n18.09.2016 Jetta saapuu Yläkokkoon\nPitkästä aikaa trailerissa seisoi ikioma hevoseni. En ollut uskonut ostavani omaa hevosta vielä, mutta niin siinä vain kävi, kun törmäsin Jettan myynti-ilmoitukseen. Melko pian olikin varattu aika koeratsastukselle, jolloin viimeistään rakastuin täydellisesti tähän laikukkaaseen tammaan. Olin juuri lähtenyt ajamaan Jettan entisen omistajan Naakan tallilta kohti Yläkokkoa, jonne olin saanut järjestettyä tammalle tallipaikan. Yläkokko oli itselleni jo ennestään tullut tutuksi, sillä hoidin kyseiseltä tallilta kesällä jonkin aikaa suurikokoista puoliveristä Tumppua.\nAjomatka sujui yllättävän nopeasti ja ennen kuin ehdin edes tajuta, kaarsin auton kanssa Yläkokon pihaan. Näin tallin omistajan Iidan jo odottelemassa meitä pihalla ja parkkeerasin autoni pihaan. Kuulin trailerista hieman töminää kun Jetta tajusi että olemme pysähtyneet. Vaihdoin pikaiset kuulumiset Iidan kanssa, jonka jälkeen kapusin etuovesta sisälle traileriin tervehtimään uutta hevostani. Jetta alkoi heti nypläämään hihaani ja yritti hieman hampaillaan napata kankaasta kiinni, mutta ehdin kieltää tammaa. Irroitin Jettan riimun kiinnitysnarusta ja vaihdoin tilalle punaisen riimunnarun, jonka jälkeen huikkasin Iidalle pyynnön avata takasillan.\nKirjava tammani katseli hämmentyneen näköisenä ympärilleen Yläkokon pihassa.\n"Ompas hän kaunis!" Iida totesi ja katseli tammaa ihastuneen näköisenä.\n"Niin on", huokaisin ja katselin hevostani silmät tuikkien ja jatkoin naurahtaen: "toivottavasti siirtotallin pojat pysyy pöksyissään kun saavat tän kaunottaren seurakseen!"\n"Eiköhän ne alkusähläyksen jälkeen totu tamman läsnäoloon", Iida naurahti ja käänsi katseensa siirtotallin suuntaan.\n"Te varmaan käppäilette hieman ennen talliin menoa? Laitoin siirtotallin toisen reunakarsinan valmiiksi Jettaa varten", Iida sanoi ja totesi että hänen pitäisi päästä laittamaan hevosten iltaruokia valmiiksi.\n"Juu mene vaan, me käydään vähän kävelemässä kentällä ja mennään sitten tutustumaan karsinaan", naurahdin ja lähdin taluttamaan Jettaa kentän suuntaan.\nJetta vaikutti edelleen aivan yhtä ihanalta kuin silloin, kun olin katsomassa tammaa ensimmäistä kertaa. Tamma hiplasi hihaani ja huppuani ja välillä se yritti hieman ottaa hampaillaan kiinni, mutta muuten se käyttäytyi oikein kiltisti. Kentällä Jettan katseli mielellään maisemia ja jouduin välillä huomauttamaan tammaa siitä, ettei se voi hortoilla miten haluaa.\nKäveltyämme hetken aikaa, suuntasimme tamman kanssa siirtotalliin, josta kuuluikin orien ja ruunien hörähtelyitä Jettan astuttua sisään.\n"Malttakaas rauhoittua!" huikkasin innokkaille hurmureille ja talutin Jettan sen omaan karsinaan. Tamma alkoi heti hamuta heiniä karsinan pohjalta, eikä se tuntunut välittävän hörisevistä oreista ja ruunista mitään, joten melko pian pojatkin malttoivat rauhoittua. Itse jätin Jettan tutustumaan karsinaansa ja suuntasin hakeaman tavaroitamme autosta.\nKun olin vihdoin järjestellyt tavaramme paikoilleen, palasin Jettan luokse ja menin hetkeksi karsinaan rapsuttelemaan tammaa. Melko nopeasti Iida saapuikin tekemään iltatallia siirtotallin puolelle ja jätin Jettan rauhaan karsinaansa. Autoin Iidaa iltatallin tekemisessä, jonka jälkeen suuntasin kotiin pitkän päivän jälkeen.\nLydia ja Jetta 1hm\n// Noni tervetuloa Jettalle ja tervetulot sulle takaisin tulosta! Se on kyllä vallan upean näköinen ja sai monen tuntilaisen käymään tarhalla katselemassa sitä. Toivotaan, että Jetta viihtyy ja asettuu meille kodiksi, eikä pistä pahakseen innokkaita poikia, joista pahin on nuorin Sid, jonka hormonit jyllää, sen karsinanaapuri Laku sen sijaan vaikuttaa ihan tyytyväiseltä uuteen tulokkaaseen, mutta ei ole pientä hörähtelyä kummemmin ottanut Jettaan kontaktia. Innokas häslä se oli viedä pihalle, mutta jäi sinne tyytyväisenä ja aamuruokinnassa samaa vikaa kunnon pörrääminen kunnes ruoka tuli eteen ja sitten se malttoi rauhoittua. Toivotaan teille pitkää yhteistä matkaa! 9v€ -Iida\nLast Edit: Sept 19, 2016 14:21:16 GMT 1 by Iida\nJettan päiväkirja Dec 29, 2016 17:39:49 GMT 1 Salome, Merida, and 1 more like this\nPost by Lydia on Dec 29, 2016 17:39:49 GMT 1\n29.12.2016 Voihan jännevamma!\nOlin juuri hyvällä fiiliksellä käynyt hoitamassa Tumpun ja ruuna olikin ollut todellinen halipulahevonen. Nyt oli kuitenkin vuorossa Jettan liikuttaminen, mutta jo tarhan portilta näin että nyt ei ole kaikki hyvin. Tamma leputti toista etujalkaansa, eikä kääntynyt edes katsomaan minuun, vaan seisoi paikallaan päätään roikottaen. Nappasin nopeastin Jettan riimunnarun ja lähdin kävelemään nopeasti hevoseni luokse huolestuneesti. Lähemmäs päästyäni huomasin koko jalan turvonneen ja kauhuissani tuijotin näkyä. Jetta hieman höristi korviani saapuessani lähemmäs, muttei tehnyt elettäkään tullakseen luokseni. Nappasin tammaa hieman riimusta kiinni ja kokeilin miten käveleminen sujuisi. Jetta klenkkasi eteenpäin kolmijalkaisena ja aloin nopeasti näppäillä puhelimeeni Iidan numeroa.\nKun tallinpitäjä vihdoin saapui tarhalle, päätöksemme oli taluttaa Jettan päätallin pesarille, missä kylmäisimme jalkaa ja soittaisimme eläinlääkärin tallille. Saimme onneksi Jettan kohtalaisen hyvin pesarille ja tamma oli yhteistyöhaluinen. Aloin veden kanssa kylmätä turvonnutta jalkaa samalla kun Iida soitti eläinlääkärille. Jetta vain seisoi pesarissa ja muutamia tallilaisia tuli katsomaan pesarin reunalle. Itse vain tuijotin turvonnutta etusta ja pahoin pelkäsin, että jännevamma sieltä paljastuisi.\n"Onks kukaan nähny onks tää riehunut tarhassa tai jotai?" sain kysyttyä paikalla olevilta hiljaisella äänellä.\n"Se kyllä veti yksinään aikamoista rallia aamulla", kuulin jonkun toteavan ja minua alkoi hirvittää entistä enemmän. Iida palasi paikalle ja ilmoitti eläinlääkärin tulevan puolen tunnin sisällä ja lääkärin neuvo oli kylmätä jalkaa hänen saapumiseensa asti.\nKun eläinlääkäri saapui, tutki hän ensin Jettan jalan päällisin puolin ja otti sen jälkeen ultraäänilaitteet esille.\n"Tää on siis kymmenen vuotias ja entinen kenttähevonen, paljon kilpaillut?" lääkäri vahvisti ja nyökkäsin.\n"Mulla ollut kohtalaisen kevyessä käytössä. Itse en oo tän kanssa ollenkaan kilpaillut, eikä oikeestaan valmennuksissakaan olla käyty. Harrastelumeiningillä lähinnä", mutisin ja silitin Jettan otsaa lääkärin häärätessä jalan kimpussa.\n"No tää voi olla joku jo kilpahevosaikana aluille lähtenyt vamma, joka on voinut nytten sitten muuttua akuutiksi jonkun tapaturman seurauksena", eläinlääkäri totesi ja alkoi tutkia jalkaa ultraäänen kanssa.\nIkuisuudelta tuntuneen ajan jälkeen eläinlääkäri nousi seisaalleen. Itseäni jännitti niin paljon, että pelkäsin pyörtyväni.\n"Kyllä siellä on jännevamma. Ei näytä kovinkaan suurelta, mutta sitä pystytään arvioimaan paremmin kunhan se tuosta vähän rauhoittuu. Nyt ensimmäinen viikko kylmäystä niin monta kertaa kuin vain päivässä jaksaa, vähintään kuitenkin neljä kertaa. Joko karsinalevossa tai jos saatte sairastarhan tehtyä. Liikuttaa voi tallista tarhalle, mutta ei muuta kävelyä. Yöksi kannattaa laittaa paineside, minkä mä voin tässä näyttää", eläinlääkäri luetteli ja kuuntelin tätä silmät pyöreänä. Minua ei lohduttanut edes se, että eläinlääkäri sanoi vaurion vaikuttavan kohtalaisen pieneltä.\n"Voidaan kyllä rajata Jettan tarha sairastarhaksi ja voin auttaa kylmäysten kanssa", Iida lupautui heti ja nyökkäsin tälle kiitollisena.\n"Lisäksi kipulääkettä olisi hyvä nyt viikon verran antaa aamuisin. Annan teille myös vatsan toimimista edistävää lääkettä, koska ähkyä ei tähän tilanteeseen todellakaan kaivata. Jos tulee mitään kysyttävää, soitat vaan rohkeasti ja tulen nyt sitten viikon päästä uudelleen, niin pystytään paremmin suunnittelemaan kuntoutusta ja saadaan tarkemmin selville vamman laajuus", eläinlääkäri selitti ja taputti Jettan kaulaa.\n"Ainiin hei kun tää pesari on täällä päätallissa ja Jetta asuu siirtotallissa, niin voidaanko huoletta taluttaa tänne kylmättäväksi?" kysyin vielä ja eläinlääkäri näytti hetken mietteliäältä.\n"Jos tän ensimmäisen viikon käyt täällä kylmäämässä pidemmän kaavan kautta pari kertaa päivässä, mutta muuten kylmäät kylmäpusseilla, niin ei akuutin vaiheen aikana tule turhaa kävelyä", eläinlääkäri totesi ja nyökkäsin.\nEläinlääkärin lähdettyä kylmäsin jalan vielä uudelleen vajaan puolen tunnin ajan ja muitakin tallilaisia ilmestyi taas pesarille.\n"Kauheen kurjaa... Jos vaan tarviit jotain apua, niin kysy!" Merdia sanoi ja muut nyökyttelivät.\n"Kiitti... eiköhän me pärjätä. Kyllä Jetta paranee", mutisin ja rapsutin taas tammani kaulaa. Kun jalka oli kylmätty, annoimme tammalle kipulääkkeen ja vein Jettan karsinalle, jonne oli tamman kaveriksi haettu Laku ja heitin karsinaan vielä vähän heiniä. Itse suuntasin sitten Iidan kanssa ensin virittämään siirtotallin satulahuoneessa olevaan pakastimeen kasan kylmäyssuojia ja sen jälkeen tallin omistaja auttoi minua vielä rajaamaan Jettan tarhasta sairastarhan.\n"Kiitti ihan sairaan paljon. En vois kuvitella parempaa paikkaa hoitaa Jettaa. Tääl on niin pal kivoi ihmisii ketkä on valmiina auttamaan", mutisin melkein tippa linssissä ja Iida halasi minua nopeasti.\n"Totta kai me kaikki autetaan! Tänään varmaan itse kylmäät Jettan jalat vielä, mutta voidaan sopia tarkemmin niitä kylmäysvuoroja sitten", Iida totesi.\nHieman helpottuneena palasin takaisin siirtotalliin ja harjasin Jettan läpi huolella. Välillä vilkuilin kelloa ja ennen hevosten sisälle ottoa kietaisin tamman jalkaan vielä kylmäyssuojan, jonka annoin olla paikallaan puolisen tuntia. Jetta oli onneksi helppo potilas ja antoi minun häärätä kipeänkin jalan kimpussa todella hyvin. Päätin kylmäyksen jälkeen jättää tamman karsinaan lepäämään ja menin maneesiin seurailemaan illan ratsastustunteja.\nLydia ja Jetta 2hm\n-- Jetta kärsii nyt siis jännevammasta! :/ Oikeassa elämässähän kokonaan parantumiseen menisi vähinnä 4kk, mutta edetään nyt tän kanssa vähän mun fiiliksen mukaan ja saatan paranemista vähän nopeutellakkin, kun virtuaalihevonen tosiaan on.\n// Onneksi tumppu toi sun päivään jotain iloa, kun se semmonen halinalle on, kun jettalta sitten paljastui jännevamma. Mä en kyllä nähnyt sen rallittelevan ollenkaan, mutta Lucas sanoi että kun kävi päiväheiniä viemässä eikä se ensimmäisenä saanut niin se ravaili ympäri tarhaa, mutta vaikea kuvitella että se olisi siitä ihan tullut. Toisaalta hyvinkin mahdollista, tarhan pohja kun ei joka suunnalta ole tasainen, koska jäätynyt muta ja lumi, mutta onneks saatiin silti suht tasainen kohta sille rajattua! On se kyllä rassukan näköinen pienessä tarhassaan, mutta kylmäysten ansiosta alkaa jalka jo näyttää jalalle ja välillä hyvinä hetkinä se ei näytä edes aristavan niin paljoa, mitä se todellisuudessa tekee. Ah, mulle tuli melkein tippalinssiin noista sun sanoista<3 Toivotaan Jettalle hyviä paranemisia! 14v€ -Iida\nLast Edit: Jan 2, 2017 8:24:48 GMT 1 by Iida\nJettan päiväkirja Feb 27, 2017 14:51:29 GMT 1 Merida, Saana, and 1 more like this\nPost by Lydia on Feb 27, 2017 14:51:29 GMT 1\n27.02.2017 Muutoksia tiedossa\nKlipsautin riimunnarun Jettan riimuun ja käänsin tamman tarhasta. Jetta sai jo tarhata suuremmassa tarhassa ja tamma on onnekseni ollut todella järkevä toipilas, eikä ole riekkunut tarhassa turhia. Toipuminen oli edennyt hienosti, mutta tiesin ettei Jettasta enään treenikaveria saisi. Harrasteratsuna tamma varmasti pystyy toimimaan hyvinkin, mutta itselleni on kilpailuinnostus alkanut taas nousta. Talutin Jettan talliin ja vein sen omaan karsinaan, jossa nappasin tammalta riimun ja loimen pois.\nHarjaillessani Jettan kirjavaa karvaa, pohdin tulevia muutoksia. Olin jokin aika sitten löytänyt mielenkiintoisen myytävän hevosen, komean hieman isokokoisemman kenttäorin. Olin käynyt jopa oria kokeilemassa ja se oli paljastunut todella mielenkiintoiseksi tapaukseksi. Siitä se ajatus sitten lähti. Kaverillani on pieni ja rauhallinen maalaistalli kohtalaisen lähellä Yläkokkoa ja häneltä on juuri vapautunut pihattopaikka pienestä mukavasta laumasta. Jonkin aikaa asiaa mietittyäni, päätin että Jettalle sopisi paremmin rauhallisempi kuntoutumisympäristö ja tamma saisi muuttaa pikkutallille. Kävisin sitä siellä ihan yhtälailla hoitamassa ja liikuttamassa. Jettan tilalle minulle tulisi Yläkokkoon komea mustankirjava kenttäori, jolla pääsisin valmentautumaan ja kilpailemaan hyvissä puitteissa.\nPuhdistettuani vielä Jettan kaviot, suitsin tamman ja kiinnitin juoksutusliinan kuolaimiin. Heitin tammalle fleeceloimen selkään ja lähdimme pihalle kävelemään. Ilma oli melko lämmin ja aurinko paistoi. Jetta oli hyvällä tuulella, vaikka se onkin kävellyt jo vaikka kuinka kauan. Taino olen minä sen kanssa selästä käsin jo hieman alkanut ravailemaan ja kaikki on sujunut hyvin, mutta en ole halunnut pitää mitään kiirettä, vaan olemme maastoilleet paljon hyvillä pohjilla ja maneesissa olemme hieman aloitteneet koulukiemuroitakin tekemään. Tänään tarkoituksena olisi kävellä taas pieni maastolenkki, onneksi ei tuntunut olevan tilsakeli.\nMaastolenkin jälkeen palasimme talliin ja nappasin Jettalta varusteet pois. Tammalle tekee varmasti hyvää päästä asustamaan upeaan pihattoon muutaman kaverin kanssa. Kaverinikin on lupautunut auttelemaan Jettan liikutuksessa silloin tällöin ja luotan riittävästi hänen hevostelutaitoihinsa, että uskallan antaa rakkaan tammani hänen käsiinsä.\n"Moi Lydia! Sua vähän etinkin. Milloin se Jettan muutto nyt olikaan?" kuulin tallin ovelta Iidan äänen.\n"Moi! En oo ihan varma, kun en oo ehtinyt sopimaan vielä sen uuden hepan omistajan kanssa milloin voin hakea sen. Tän viikon aikana kuitenkin. Jetta lähtee sitten silloin samana päivänä", selostin nopeasti ja rapsutin Jettan otsaa.\n"Onhan se kurjaa että tämä kaunotar lähtee. Mutta varmasti Jetta sopeutuu sinne pihattoon hyvin", Iida naurahti ja hymyili.\n"Jep, uskon kanssa niin", hymähdin ja heitin ulkoloimen Jettan selkään.\n"Millainen se uus heppa onkaan?" Iida kysyi vielä uteliaasti.\n"Se on 8-vuotias trakehnerori. Kilpaillut kenttäratsastuksessa ja sinne mäkin sen kanssa varmaan joskus koittaisin vielä tähdätä. Todella osaava se on, mutta osaa olla myös tosi haastava", selitin naurahtaen.\nJuttutuokiomme päätteeksi lähdin vielä viemään Jettaa takaisin tarhalle, jonka jälkeen menisin vielä hieman rapsuttelemaan Tumppua tarhalle ja lähtisin sitten ratsastamaan uutta hevostani sen kotitallille. En ollut ehtinyt orilla ratsastaa vasta kuin kaksi kertaa, mutta mielestäni koeratsastuksia ei voi koskaan olla liikaa!\nLydia ja Jetta 3hm\n// Jetta tulee varmasti sopeutumaan kaverisi pihattoon paremmin kuin hyvin! Ja onhan se heppaa aateltava kun ittellä suunnitelmat muuttuu, jos haluaa kehittyä ja kilpailla ei hevosella josta ei kilparatsua tule oikeastaan tee sillon mitään, niinhän se vaan on :/ Mutta kiva kun löysit itsellesi mahdollisen uuden. Mä jo innolla ootan millanen tapaus se on ja orihan sopii mitä parhaiten meijän siirtotalliin muiden kaltaistensa kanssa ! 8v€ -Iida\nLast Edit: Feb 27, 2017 17:09:09 GMT 1 by Iida


Salainen Puutarha: Lähteestä koristelampi\nSukeutuipa lammikosta tosi kiva allas ja vedetkin tulevat ihan luonnostaan. Normaalisti aina altaan tyhjennys, pesu ja täyttö ovat ne työläimmät vaiheet.\n31. toukokuuta 2016 klo 17.07\nIhanalle paikalle muotoutui tuo lampi:) Vähän aikaa piti kyllä miettiä, että mihinkäs kohtaan se sijoittuu teidän pihalla ennenkuin välähti. Just eilen pumppasin meidän lammen tyhjäksi ja pesin sen. Nyt odotellaan sateita, että täyttyisi.\n31. toukokuuta 2016 klo 17.12\nLammikosta tuli kivannäkööne ja viälä oikee käyttöhön. Tuallaasen raparperikukan teen joskus johonki.\n31. toukokuuta 2016 klo 18.06\nOlipa kätevä paikka tehdä lammikko, kun tuossa jo sellainen valmiina olikin. Kivien kanssa siitä sukeutui oikein kaunis. :)\n31. toukokuuta 2016 klo 20.59\nOi miten viehättävä lampi. Suoranainen aarre tuollainen luonnonlähde =)\n31. toukokuuta 2016 klo 21.12\nIhana! Tästä sainkin taas intoa oman lammikon tekemiseen! Juuri pumppasin sitä äsken tyhjäksi, olisi helpompi työstää kun kuivuisi ensin.\n31. toukokuuta 2016 klo 21.52\nNiinpä, jospa tämä toimis näin ku ajattelin, pääsis kyllä aika vähällä.\n31. toukokuuta 2016 klo 22.26\nAi te ette täytäkään lampea letkulla? Näkyy tuo luontoäiti olevan monesti ihmistä viisaampi ;) monesti oon lampea haaveillut mutta en osannu sitä tuohon aiemmin niin ajatella.\n31. toukokuuta 2016 klo 22.28\nKiitos. Keskenhän tuo vielä on, ootas ku saan valmiiksi, sit on vielä kivempi ;)\n31. toukokuuta 2016 klo 22.29\nNiin on. Kaivokin olis ollut tässä mahtava vaan ei riitä rahkeet sen tekemiseen.\n31. toukokuuta 2016 klo 22.31\nAi sullaki on lammikko, täytyypä tulla kurkkimaan mallia :D\nIhana tunne kuin "rommakosta" tulee kaunista. Näitä paikkoja pihalla on. Minullakin yksi räjähtänyt istutusalue odottaa tekijäänsä...Ihana lampi teillä nyt! Terveisin, Sari https://villabranten.wordpress.com/\n1. kesäkuuta 2016 klo 8.07\nTosi hieno allas!\nJa nuo lehtilaatat on upeita!\n1. kesäkuuta 2016 klo 12.41


Julkaistu 30.11.2015 1\nTLT-Group työllistää Varsinais-Suomessa\nVahvasti kasvava sähkö- ja tietoliikenneverkkojen kokonaistoimittaja TLT-Group vahvistaa asemaansa Varsinais-Suomessa ja Satakunnassa. Sähkönsiirtoyritys Carunan kanssa solmittu yhteistyösopimus tarkoittaa laajamittaista sähkönjakeluverkon rakentamista seuraavan kolmen vuoden aikana. Alkavilla verkonrakennustöillä työllistetään merkittävä määrä alan osaajia.\n- Sopimus kattaa sähkönjakeluverkon suunnittelun, materiaalia, rakentamisen, käyttöönoton, purkutyöt ja dokumentoinnin. Rakennustoimenpiteiden pääpaino on haja-asutusalueiden sähkönjakelun toimitusvarmuuden parantamisessa. Uutta sähkönjakeluverkkoa rakennetaan pääosin maakaapeloimalla, mutta jonkin verran tullaan korjaamaan myös nykyisen ilmajohtoverkon mekaanisia rakenteita, kertoo Toni Närvä TLT-Groupilta.\n- Rakentaminen päästään aloittamaan 2016 alkutalven aikana. Ensimmäiset kohteemme sijaitsevat Rymättylässä, Paattisilla, Kaarinassa, Taivassalossa ja Somerolla, Närvä sanoo.\nMaakaapelointihankkeen myötä säästä ja luonnonilmiöistä johtuvat sähkökatkot vähenevät merkittävästi. Yleisestä taloudellisesta tilanteesta huolimatta vuodesta 2010 toiminut konserni on kasvattanut liikevaihtoaan tasaisen varmasti.\n- Viimeisen kahden vuoden aikana olemme tehneet myös yritysostoja toimintaa kehittääksemme ja kasvattaaksemme. Merkittävin on ollut Voiman Oy:n osake-enemmistön osto syksyllä 2015. Lisäksi olemme tehneet muita pienempiä, strategisia liiketoimintojen ostoja, mutta merkittävin kasvu on kuitenkin saavutettu orgaanisella kasvulla, TLT-Groupin toimitusjohtaja Miika Tuominen sanoo.\nVerkkorakentamisen kaikki vaiheet tarjoava TLT-Group -konserni työllistää alihankkijat mukaan luettuna noin 700 henkeä. Määrän odotetaan kasvavan yli tuhanteen seuraavan viiden vuoden aikana. Vuoden 2015 liikevaihto tulee olemaan noin 40 miljoonaa euroa. Kokonaan suomalaisomisteisen yrityksen toimipaikat sijaitsevat Paimiossa, Porissa, Vantaalla, Turussa, Forssassa, Salossa, Kankaanpäässä, Ylöjärvellä, Kalajoella, Saarijärvellä, Karstulassa, Jyväskylässä ja Sotkamossa.\nSeppo Hellsten 04.12.2015 klo 15:12\nTällaisia yrityksiä Suomessa todella tarvitaan lisää.


Suomi – Unkari Seura » Unkarilainen kansanmusiikki\nKirjoittanut Tuula Kivistö\nUnkarilainen kansanmusiikki on enimmäkseen tanssimusiikkia niin kuin kansanmusiikki usein on. Unkarissa on hyvin vahva kansanlaulun perinne, kansanlauluja arvostetaan suuresti, niitä lauletaan ja tutkitaan paljon. Unkarilaisissa kansanlauluissa on tyypillistä pentatoninen eli viisisävelinen asteikko (esim. la, do, re, mi, so). Unkarin romaneilla on lisäksi oma kansanlauluperinteensä, jossa laulun säestyksenä käytetään esim. mandoliinia, kitaraa, kannua ja lusikoita.\nUnkarilaisessa kansanmusiikissa käytetään paljon koristelua, muuntelua ja improvisointia.\nUnkarilainen kansanmusiikki on jaettu eri alueiden mukaan, niin sanotusti musiikillisiin murteisiin sen mukaan, minkä tyyppistä kansanmusiikkia alueella soitetaan. Jo Béla Bartók jakoi Unkarin musiikillisesti neljään osaan; Transdanubiaan (Länsi-Unkari), Ylä-Unkariin, Unkarin tasankoon (Alföld) ja Transilvaniaan. Transilvania on maantieteellisesti Romanian valtion puolella, mutta miljoonia unkarilaisia asuu Unkarin rajojen ulkopuolella ja juuri Transilvaniassa on paljon unkarilaisia kyliä. Historian aikana Unkarin musiikkiin ovat vaikuttaneet valloittajat ja naapurimaat.\nUnkarilaisessa kansanmusiikissa käytetään tuttuja instrumentteja kuten viulua, alttoviulua, klarinettia, haitaria ja kontrabassoa. Unkarilaisia soittimia ovat mm. cimbalom, sitra (citera) sekä tárogató, joka on klarinetin sukuinen puhallinsoitin, ja ütõgardon, joka muistuttaa selloa, mutta onkin rytmiä antava soitin. Cimbalom muistuttaa rakenteellisesti kanteletta. Sen kieliä soitetaan kapuloilla lyömällä ja ääni muistuttaa pianon ääntä. Cimbalomilla soitetaan melodiaa tai se voi olla basson tukena säestyksessä. Sitra on myös kielisoitin, jossa osa kielistä on melodian soittoa varten ja osa säestykseen. Sitra muistuttaa enemmän ruotsalaista hummel-soitinta tai suomalaista virsikannelta kuin kanteletta. Sitrassa vasemmalla kädellä painetaan kieliä, joilla muodostetaan melodia, ja oikealla kädellä soitetaan kaikkia kieliä yhtä aikaa. Unkarin kansanmusiikissa käytettyjä soittimia ovat myös kampiliira, munniharppu, tambura, puuhuilu ja säkkipilli, joita käytetään myös joidenkin muidenkin maiden kansanmusiikissa.\nTyypillinen kansanmusiikkiyhtye on kahden viulun, alttoviulun ja kontrabasson muodostama yhtye. Viulut soittavat kaksiäänisesti runsaasti koristellen ja muunnellen. Alttoviulu ei ole ihan tavallinen alttoviulu, vaan siinä viulun talla on tasainen, jotta sillä olisi helpompi soittaa kaikkia kieliä yhtä aikaa, koska alttoviululla soitetaan säestyssointuja. Alttoviulua ja kontrabassoa soitetaan lyhyellä jousella rytmikkäästi. Koillis-Unkarissa tyypillinen yhtye on kahden viulun, alttoviulun, basson ja cimbalomin muodostama yhtye. Transilvaniassa erikoinen alue on Gyimesin alue, jossa viulun tai laulun ja huilun säestäjänä käytetään ütõgardon-soitinta. Ütõgardonissa on 3-4 kieltä, jotka on viritetty yleensä samaan ääneen. Kieliä lyödään kepillä ja toisella kädellä kieltä näppäillään. Soitossa on tarkoituksena saada melodialle säestävä rytmi.\nKoska unkarilainen kansanmusiikki on pääasiassa tanssimusiikkia, voidaan musiikin lajeja määritellä tanssien rytmeillä. Kansansävelmien nimet on annettu joko laulunsanojen mukaan tai tanssin rytmin ja alueen mukaan, esimerkiksi Mezõségi csárdás (csárdás Mezõségistä). Tyypillisiä unkarilaisia kansantansseja ovat soolotanssit, erityisesti miesten soolotanssit. Soolotansseja ovat mm. värväystanssit (verbunk), hyppytanssit (ugrós) ja nuorten miesten tanssit (legényes). Naisten tansseja ovat piiritanssit (esim. karikázó), joissa naiset laulavat nasaalilla äänenmuodostuksella. Tyypillisiä tansseja ovat myös eri alueiden paritanssit kuten esimerkiksi csárdás, jota tanssitaan hitaana ja nopeana. Transilvaniassa on tansseja tanssittu usean tanssin sarjoissa. Kansanmusiikkiin kuuluvat myös ns. kuuntelukappaleet, jotka liittyvät johonkin tilaisuuteen tai rituaaliin. Esimerkiksi häät saattavat kestää myöhään yöhön, jolloin aamuyöllä on soitettu hitaita mutta erittäin koristeellisia ja tunteellisia sävelmiä nimeltä ’hajnali’.\nMonet kansanmuusikot ovat myös kansanmusiikin tutkijoita ja tallentajia, jotka ovat keränneet esim. Transilvaniasta kansanmusiikkia. Unkarissa on Euroopan laajimpia kansanmusiikin ja -tanssin kokoelmia. Sen vuoksi jotkut muusikot ja yhtyeet pyrkivät soittamaan vanhalla ja hyvin perinteisellä tyylillä. Mutta myös ns. uutta kansanmusiikkia on tehty Unkarissakin.\nUnkarilaisia kansanmusiikkiyhtyeitä ja kansanlaulajia\nKansanmusiikkiyhtyeitä: Muzsikás, Téka, Ökrös.\nKansanlaulajia: Márta Sebestyén, Irén Lovász ja András Berecz.\nRomanien musiikkia esittävät mm.: Kalyi Jag ja Kalo Glaso.\nUudempaa kansanmusiikkia esittää: Kálmán Balogh & the Gipsy Cimbalom Band.\nSlovakiassa on unkarilainen kansanmusiikkiyhtye Ghýmes, joka soittaa uutta kevyestä musiikista vaikutteita ottavaa kansanmusiikkia.\nSárosi, Bálint 1986: Folk Music. Hungarian Musical Idiom. Corvina, Budapest.\nVirágvölgyi, Márta & Pávai, István (toim.) 2000: A magyar népi tánczene. Zenetudományi Intézet. Planétás Kiadó, Budapest.\nÄänilevyn liite Magyar Népzenei Antológia I. Tánczene. Hungaroton. LPX 18112-16.\nLaulunsanoja ja nuotteja\nUnkarilaisten ja suomalaisten kansanlaulujen kokoelman Tavaszi szél – Kevättuuli (Kalevala Baráti Kör, Budapest) aineisto on nyt myös verkossa osoitteessa http://mek.oszk.hu/04200/04281/\nKansanmusiikkiin ja -tanssiin liittyviä unkarilaisia kotisivuja


Far From Perfect: Weekend, my best friend\nsun äiti on huippu:D!\nJenni 12. helmikuuta 2014 klo 20.57\nNii on :D<3\nAnonyymi 11. helmikuuta 2014 klo 16.06\nPuss, oot kaunis.\nKiitos pus takaisin <3\nOi ihana kun tarkoitit tuolla parhaalla ystävällä äitiäsi :) Mä näin sut tollon perjantaina Tivolissa, vessassa :D Olit jonkun kaverin kaa siinä lavuaareilla ja mä olin siinä toisella peilillä meikkaamassa ja venaamassa kaveria. Olin se brunette, enkä uskaltanu tulla bustaamaan itseäni, että luen blogiasi. Haha tuskin edes muistat! Mutta nättinä olitte kaveris kaa liikenteessä :)\nJenni taisi tarkoittaa parhaalla ystävällä viikonloppua, kuten otsikostakin joku vähänkään fiksumpi ymmärtää.. Ja varmasti muistaa sut tosi hyvin, mäkin muistan joka ikisen randomin baarireissulta, joihin oon vessassa törmänny.\nMä kyllä ymmmärsin että se viikonloppu on se paras ystävä tuossa otsikon lauseessa..! :)\nAnonyymi 11. helmikuuta 2014 klo 18.38\nFail Jenni tarkotti tietty, että viikonloppu on hänen paras ystävänsä.\nAnonyymi 11. helmikuuta 2014 klo 19.03\nJosset osaa englantia tuonkaan vertaa niin viikonloppu on jennin paraskaveri\nAnonyymi 11. helmikuuta 2014 klo 22.28\nmiks vitus pitää olla noi ilkee? ei toi enkun kääntämisvirhe ollu nyt nii iso juttu et pitäs tulla päätä aukoo.. lapsellista porukkaa ei kyl muuta voi sanoo :D\nAnonyymi 12. helmikuuta 2014 klo 1.06\nEnsimmäisen anonyymin kommentti ei ollut millään tavalla negatiivinen joten miksi täytyy vastata noin ilkeästi? Nyt hiukan kohteliaisuutta kehiin, ei elämä ihan noin vakavaa taida olla??\nniin no jos nyt oikein tarkkoja ollaan niin "weekend, my best friend" on käännettynä viikonloppu, minun paras kaverini, jonka voi tulkita ihan miten vaan, tuo minun paras kaverini ei välttämättä viittaa viikonloppuun, vaan siinä voidaan myös luetella asioita mitkä erotetaan pilkulla eli siinä tapauksessa näillä kahdella asialla ei ole yhteyttä ;)\nJenni 12. helmikuuta 2014 klo 20.59\nEnsimmäiselle anonyymille: muistan sut jos olit siis siinä ns. samalla peilillä meikkaamassa :D Oisit tullu moikkaa! Ja kiitos :)\nAnonyymi 11. helmikuuta 2014 klo 16.16\noi mikä drinksu toi sininen on? :)\noiskoha joku blue lagoon.. näyttää samalle ainakin :)\nJenni 12. helmikuuta 2014 klo 21.00\nEn muista nimeä :( Mut blue lagoon ei ollu ainaskaan!\nHeli 13. helmikuuta 2014 klo 18.41\nHulk drinku on ainaski saman väristä :)\nHeli 13. helmikuuta 2014 klo 18.42\nHulk drinksu olisko? :)\nOotte kyllä ihan kaks marjaa äitis kans :)\nKai me ollaan joo :)\nAnonyymi 11. helmikuuta 2014 klo 18.05\nmiten pääsit alle 18v kaikkii baareihin ja bileisii?\nAnonyymi 11. helmikuuta 2014 klo 19.24\nJenni on pian 19v..\nAnonyymi 11. helmikuuta 2014 klo 23.19\nEnsimmäinen ano kysyikin miten PÄÄSIT eli siis menneessä muodossa...\nAnonyymi 12. helmikuuta 2014 klo 17.17\nOnko Jenni jossain sanonut, että on ollut alaikäisenä baarissa? -.-\nJenni 12. helmikuuta 2014 klo 21.01\nEiköhän aika moni alaikänen oo käyny baarissa nykyään :D\nmitennii jenni tarkotti parhaal ystäväl sen äitiä? Tos otsikossa lukee ''viikonloppu, paras ystäväni''\nNiin en siis tarkottanu mun äitiä sillä :D\nEmmi 11. helmikuuta 2014 klo 18.13\nihanaa äiti tytär aikaa :D ♥\nei saatana oot hyvännäkönen!\nJenni 12. helmikuuta 2014 klo 21.03\nNo en oo! :D<3\nAnonyymi 11. helmikuuta 2014 klo 19.02\nÄITI?? hääh katoin kuvan nopeasti ja luulin et siinä on joku sun kaveri vaan, mutta ai että sun äiti on nuorekas! vau te molemmat! :-)\nJenni 12. helmikuuta 2014 klo 21.02\nJoo on se tosi nuorekas :) Kiitos :)\nAnonyymi 11. helmikuuta 2014 klo 20.09\nOnpa tein äiti nuoren näkönen ja tyylikäs! :D äkkiä katottuna mäki luulin, että siinä on joku sun kavereista. nätti oot toki itekkin! :)\nVau sun äiti näyttää iha sika nuorelt!! :D jos saan kysyy kuinka vanha din äiti on? :)\nJenni 12. helmikuuta 2014 klo 21.04\nVähän reilu 40 :)\nAnonyymi 11. helmikuuta 2014 klo 21.33\nmäki olin mun äidin kans karaoke baaris viikonloppun xd\nJenni 12. helmikuuta 2014 klo 21.05\nVilma 11. helmikuuta 2014 klo 22.33\nihana asu!!:) ja ihan paras mamma sulla!<3\nAnonyymi 11. helmikuuta 2014 klo 23.02\nMitä juot yleensä baarissa?:)\nSiiderii ja shotteja :D\nAnonyymi 12. helmikuuta 2014 klo 1.25\nihanaa että pääsette näkemään edgarin kanssa paremmin :)\nVoi vittu Jenni Martikainen, haluun sut!\nAnonyymi 12. helmikuuta 2014 klo 19.36\nHaha ihana kommentti :D\nJenni 12. helmikuuta 2014 klo 21.06\nheippa, satutko tietämään saako alaikäinen mennä tapamaamaan vankilaan poikaystäväänsä? poikaystäväni siis joutui myös vankilaan ja kohta olisi mahdollista mennä häntä tapaamaan hänen äitinsä kanssa,nimemme on jo listaan laitettu? :(\nAnonyymi 12. helmikuuta 2014 klo 21.33\nHauskaa kun oot ollut äitis kanssa viihteellä :) Mut ihanaa, kun sulla on noin hyvät välit äitiis! Saanko udella et mistä toi kaunis toppi mahtaa olla hankittu? :)\nAnonyymi 13. helmikuuta 2014 klo 13.00\noliko toi sininen drinkki hyvää? en ikinä uskalla ottaa hard rockissa muuta kun tutun ja turvallisen kun niin hintavii on ja sit jos onki ihan kamalan makusta nii harmittaa :D haha! ois kiva kokeilla jotain uutta,voisitko suositella jotain? :)\nAnonyymi 13. helmikuuta 2014 klo 14.31\nHey dude: Kokeile omatekoista tähtien sota-drinkkiä. Sekota kolmen staran ja yhden staran jallua sekaisin, niin kohta oletkin sitten jo matkalla maata kiertävällä radalla, todennäköisesti tähtien sodassa itsekin. Maku ei aisteja hivele, mutta takaa matkasta iloisen.\nCherryberry 14. helmikuuta 2014 klo 11.02\nKauniilla tytöllä kaunis äiti!


Miksi en ole ateisti - Vapaa-ajattelijain Liitto ry\nVapaa-ajattelijain Liitto ry / 3.2.2021\nOletko sinäkin ignosti? Topi Linkala huomauttaa että uskohan voi riippua jumalan määritelmästä.\nEsa Ylikoski toi jo Vapaa Ajattelijassa 2/2019 esiin ajatuksen siitä, että pitäisi käyttää myönteisiä ilmaisuja. Eli suomeksi sanottuna olen jalankulkija tai pyöräilijä, mutta en autoton, vaikka minulla ei autoa eikä edes ajokorttia ole. Tässä on siis yksi syy, miksi en ole ateisti, vaikka en ole uskossa mihinkään jumalaan.\nKysymykseen ”Onko jumala olemassa?” vastaan, että kysymys on määrittelemätön niin kauan, kun jumala-sanaa ei ole määritelty. Voimme kysyä ”Onko oikeus olemassa?”, ja jos määrittelemme oikeuden järjestelmänä, jossa aikuiset ihmiset määrittelevät, miten pitää kohdella muita ihmisiä siten, että yhteinen hyvä maksimoituu, niin voimme vastata kysymykseen.\nMinulla on ystävä, joka esittelee minut henkilönä, joka sai palautettua hänen uskonsa joulupukkiin. Minun määritelmäni ”joulupukista” on aikuisten luoma abstraktio, jolla on tarkoitus ilahduttaa lapsia ja lapsenmielisiä joulun aikaan. Eli siis hyvin samantapainen abstraktio kuin oikeuskin on. Jos joku määrittelee jumalan sinä abstraktiona, joka on saanut rakennusmiehet rakentamaan Tuomiokirkon, niin vastaan, että näillä rakentajilla saattoi hyvinkin olla tuollainen jumala olemassa.\nOlen siis ignosti tai ignostikko. Itse pidän tuosta lyhyemmästä muodosta enemmän. Ignostismihan on oppi siitä, ettei jumalan olemassaolo ole mielekäs, jos sitä ei ole määritelty.\nTiedämme hyvin, ettei kaikkitietoista ja kaikkivoipaa olentoa voi olla olemassa, koska tuohon käsitteeseen liittyy looginen ristiriita. Koska tämä on tapa, jolla abrahamilainen jumala usein määritellään, voin siis aivan hyvin sanoa, ettei sellaista jumalaa ole olemassa. Mutta jos shintolainen suojelee jokea sen takia, ettei halua suututtaa joen jumalaa, en näe siinä suurtakaan eroa suomalaiseen vihreään, joka haluaa suojella samaa jokea, koska se kuuluu asiaan. Mutta mihin asiaan? Tuo asia löytyy vihreiden puoluejulistuksesta, eikä sekään mikään logiikan kukkanen ole. Mielestäni on siis aivan sama, mistä syystä kukin sitä jokea haluaa suojella.


Thule hinta, alennus ja tarjoukset | Minun Tarjouslehteni\nThule hinta ja alennus\nEtsitkö tarjouksia ja alennuksia tuotteesta thule? Saatat viettää paljon aikaa miettien, miten voisit säästää rahaa ostaessasi tuotteita, kuten thule. Tältä sivulta löydät yhteenvedon kaikista tarjouslehdistä, joissa tuote thule tarjolla edullisesti.\nMinun Tarjouslehteni tietää kaikista alennuksista, tarjouksista, mainoksista ja kuvastoista koskien tuotetta thule. Voimme etsiä parhaat tarjoukset ja kerromme sinulle ensimmäisenä, kun tuote thule on alennuksessa. Se tarkoittaa, että voit säästää uskomattomia summia viikoittaisista ostoksistasi. Tarkasta, kuinka paljon voit säästää tuotteesta thule tuoreimmista tarjouslehdistä.\nKatso tuotteen thule hinta suosikkimyyjilläsi\nJos haluat säästää rahaa, napsauta vain mitä tahansa mainoksista ja katso nykyinen hinta suosikkimyyjälläsi Tuuri, Motonet, Kärkkäinen. Jotta alennusten etsiminen olisi helpompaa, voit suodattaa näkyville tiettyjen brändien tarjouslehdet ja mainokset. Älä unohda, että Minun Tarjouslehteni -sivustolla voit myös tarkastaa alennuksia valtavasta valikoimasta muita tuotteita. Katso mahtavia tarjouksiamme ja aloita ostoksissa säästäminen. Meillä on kaikki mainokset ja tarjouslehdet Suomen parhailta myyjiltä, joten voit helposti vertailla suosikkiliikkeitäsi ja selvittää, missä säästät eniten rahaa. Se on nopeaa ja helppoa Minun Tarjouslehteni -sivustolla!\nTutustu voimassa oleviin suosikkituotteitasi, kuten ticket to ride, ticket to the moon, tickler, tiffany & co., tiger balsam, koskeviin tarjouksiin ja alennuskampanjoihin. Minun Tarjouslehteni -sivustolta löydät kaiken yhdestä paikasta, ja olet vain napsautuksen päässä loistavista tarjouksista. Tarkasta sivustomme säännöllisesti – parannamme palveluamme jatkuvasti lisäten uusia alennuskampanjoita ja tarjouksia, jotta löydät edullisimmat hinnat!\nThule - jälleenmyyjät\nthule Budget Sport\nthule Clas Ohlson\nthule Flying Tiger Copenhagen